10.10.2006 Den Europæiske Unions Tidende L 278/15 (Retsakter, hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 29. september 2006 om retningslinjer med kriterier for gennemførelsen af audit i henhold til Europa-Parlamentets og Rådets forordning (EF) nr. 882/2004 om offentlig kontrol med henblik på verifikation af, at foderstof- og fødevarelovgivningen samt dyresundheds- og dyrevelfærdsbestemmelserne overholdes (meddelt under nummer K(2006) 4026) (EØS-relevant tekst) (2006/677/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Europa-Parlamentets og Rådets forordning (EF) nr. 882/2004 af 29. april 2004 om offentlig kontrol med henblik på verifikation af, at foderstof- og fødevarelovgivningen samt dyresundheds- og dyrevelfærdsbestemmelserne  over- holdes (!), særlig artikel 43, stk. 1, litra i), efter høring af Den Stående Komité for Fødevarekæden og Dyresundhed, og ud fra følgende betragtninger: (1) — I henhold til forordning (EF) nr. 882/2004, særlig artikel 4, stk. 6, skal medlemsstaternes kompetente myndigheder foretage interne audit eller sørge for, at der gennemføres (1) EUT L 165 af 30.4.2004, s. 1. Berigtiget i EUT L 191 af 28.5.2004, s. 1. Ændret ved Kommissionens forordning (EF) nr. 776/2006 (EUT L 136 af 24.5.2006, s. 3). eksterne audit, for at sikre, at de opfylder målsætningen i forordningen. (2) — Kommissionen skal udarbejde retningslinjer, der fast- sætter kriterier for gennemførelsen af audit som omhandlet i artikel 4, stk. 6, i forordning (EF) nr. 882/2004, og som afspejler relevante internationale orga- ners standarder og anbefalinger om organisation og drift af offentlige tjenester. Retningslinjerne er ikke bindende, men skal give medlemsstaterne nyttig vejledning vedrø- rende gennemførelsen af forordning (EF) nr. 882/2004. (3) —Den Europæiske Standardiseringsorganisation (CEN) og Den Internationale Standardiseringsorganisation (ISO) har udarbejdet standarder, som på visse punkter er rele- vante for udformningen af retningslinjerne — VEDTAGET FØLGENDE BESLUTNING: Artikel 1 I bilaget fastlægges retningslinjerne med kriterier for gennem- førelsen af de audit af offentlig kontrol med henblik på veri- fikation af, at foderstof- og fødevarelovgivningen samt dyre- sundheds- og dyrevelfærdsbestemmelserne overholdes, der er omhandlet i Europa-Parlamentets og Rådets forordning (EF) nr. 882/2004.